Man vas vir 'bedrog' met voedselhulp | Maroela Media
Die Valke het 'n 33-jarige man in die Noord-Kaap in hegtenis geneem wat glo voedselhulp wat vir behoeftige gesinne bestem was, elders heen herlei het.
Brig. Hangwani Mulaudzi, woordvoerder van die Valke, het gesê die eenheid het 'n wenk gekry dat twee slagoffers van twee verskillende huishoudings aangesê is om 'n dokument te onderteken dat hulle die kospakkies ontvang het.
Dit sou glo afgelewer word, maar het nooit opgedaag nie.
"Die departement van maatskaplike ontwikkeling verskaf die kospakkies ter waarde van R900 elk aan voorafgekeurde individue," het Mulaudzi gesê.
Die verdagte is Donderdag in hegtenis geneem op aanklag van bedrog. Hy verskyn na verwagting Dinsdag in die hof op Jan Kempdorp.
Die Valke het 'n beroep op mense gedoen om enige vorm van korrupsie wat hulle in die tyd van inperking sien of ervaar so gou moontlik by die polisie aan te meld.
algehele afsondering Valke voedselhulp
Dis seker die laagste vorm van bedrog!!! En so gaan slaap hulle elke aand met n skoon gewete!!
WAT bevat 'n kospakkie ter waarde van R900???
Dit is werklik 'n jammerte dat so iets moet plaasvind !!! Die goeie nuus is dat iemand vasgetrek is !!!
Ek het 'n spesmaas dat soortgelyke gedrag in my tuisdorp plaasvind !!! Die gerugte wat die rondte hier te hore is, is dat 'n sekere politieke party net fotos laat neem en dan is hulle voort met die hele buit !!!
Ek is self 'n behoeftige en ek is oortuig dat die mense/instansies wat beheer toepas op die uitdeling van die kospakkies, nie eers bewus is van my nie !!!
'n Mens sien hul net met verkiesingstyd !!!
Daar kan nog honderde van hierdie tipe ding verwag word in die nabye toekoms. Dit sal nie eindig nie. Die waghonde sal wakker moet wees!